Държавен вестник, бр. 80, 2019 г., стр. 57

БРОЙ  80	
Д Ъ Р Ж А В Е Н  В Е С Т Н И К 	
СТР.  57  
 
(vi) Отстраняване с освобождаване под условие: Отсрещната страна и определени 
Свързани с нея лица са обявени за неотговарящи на условията за определен срок и 
подлежат на условна реабилитация, съгласно която периодът на отстраняване се намалява 
или прекратява, ако Отсрещната страна и определени Свързани с нея лица (ако има такива) 
демонстрира, че спазва конкретните условия, посочени в съответното решение. 
 
(vii) Компенсиране: на Отсрещната страна е разпоредено да компенсира друга страна или 
Банката (във връзка с Ресурсите на Банката) в размер, равен на отклонените средства или 
икономическата полза, която Отсрещната страна е получил в резултат на извършената 
Забранена практика. 
 
10.3 Действия по оповестяване 
 
(i) Когато Отсрещната страна и Свързани с нея лица (ако има такива) подлежат на 
Действие по прилагане на изискванията, описани в Раздел III, Членове 10.2(iv) или 10.2(vi), 
Службата на CCO публикува Действие по прилагане на изискванията на интернет 
страницата на Банката. Това публикуване се извършва: 
 
(1) ако Действието по прилагане на изискванията се налага въз основа на Решение 
на Комисаря по изпълнението и това решение не подлежи на обжалване съгласно 
Раздел III, Член 7.1, веднага след изтичане на 60-дневния срок, предписан в Раздел 
III, Член 7.1 (или при удължаване съгласно Раздел III, Член 14.4); или 
 
(2) ако Действието по прилагане на изискванията се налага въз основа на 
Окончателно решение, веднага след като Окончателното решение се счита за 
получено от Отсрещната страна съгласно Раздел III, Член 14.2. 
 
Публикацията остава на сайта, докато е в сила Действието по прилагане на изискванията. 
 
(ii) Когато Отсрещната страна и Свързани с нея лица (ако има такива) подлежат на едно 
или повече Действия по прилагане на изискванията, описани в Раздел III, Членове 10.2(i), 
10.2(ii), 10.2(iii), 10.2(v) или 10.2(vii) (освен ако това Действие по прилагане на 
изискванията е наложено заедно с Действие по прилагане на изискванията, описано в 
Раздел III, Членове 10.2(iv) или 10.2(vi), в който случай се прилага Раздел III, Член 10.3(i)), 
Действието по прилагане на изискванията не се публикува на интернет страницата на 
Банката или на друго място, но може да бъде оповестено, в подходяща според Банката 
форма, на всеки Контрагент и на други трети лица, включително на всяко международна 
организация, орган или агенция на държава-членка на Банката. 
 
(iii) След като Известието за взаимно изпълнение се счита за получено от Засегнатата 
страна съгласно Раздел III, Член 14.2(iii), Службата на CCO публикува Взаимното 
прилагане на изискванията на интернет страницата на Банката. Публикуването остава на 
сайта за срока на действие на Взаимното прилагане на изискванията. 
 
(iv) С изключение на Окончателно решение, постановено в съответствие с Раздел III, 
Членове 7.8(iv), 7.8(v) или 7.8(vi), Изпълнителната комисия публикува пълния текст на 
всяко Окончателно решение на интернет страницата на Банката. 
 
(v) Изпълнителната комисия може по своя преценка да публикува своето Окончателно 
решение по такъв начин, че да запази по същество анонимността на лице или дружество, чиято 
репутация може да бъде негативно засегната от подобно публикуване.